open-index/open-wikipedia-markdown huggingface dataset:
Գնդապետին ոչ ոք չի գրում (ֆիլմ)

«**Գնդապետին ոչ ոք չի գրում**» (), մեքսիկացի ռեժիսոր Արթուրո Ռիպշտեյնի գեղարվեստական ֆիլմը, որը նկարահանվել է կոլումբիացի գրող, Նոբելյան մրցանակակիր Գաբրիել Գարսիա Մարկեսի համանուն վիպակի հիման վրա 1999 թվականին։ Սցենարը գրել է ռեժիսոր Արտուրո Ռիպշտեյնի կինը՝ Պաս Ալիսիա Գարսիադիեգոն, իսկ նրանց որդին՝ Գաբրիել Ռիպշտեյնը, հանդես է եկել որպես պրոդյուսեր՝ կատարելով նորամուտը այդ բնագավառում։

## Սյուժե
Հազարօրյա պատերազմի վետերան տարեց գնդապետը խղճուկ գոյություն է քարշ տալիս հիվանդ կնոջ հետ լատինաամերիկյան փոքրիկ քաղաքում։ Արդեն երկար տարիներ նա ապրում է այն հույսով, որ իրեն կվճարվի կառավարության խոստացած կենսաթոշակը և ամեն օր այցելում է փոստ՝ սպասելով երկար սպասված նամակին։ Հպարտությունը նրան թույլ չի տալիս օգնություն ստանալ որդու մարդասպանից և վաճառել Ագուստինին պատկանող մարտական աքաղաղը։

Ֆիլմի ու վիպակի սյուժեի միակ տարբերությունը գնդապետի որդու մահվան քաղաքական շեշտադրման հանելն է հեղինակների կողմից։ Ծերերի ճակատագրում իր մասնակցությունն ունի Խուլիան՝ աղջիկը, որի հետ Ագուստինի ծանոթությունն ի վերջո հանգեցրել էր ճակատագրական կրակոցի։

## Դերերում
* Ֆերնանդո Լուխան – *գնդապետ
* [[Մարիսա Պարեդես]] – *Լոլա
* Սալմա Հայեկ – *Խուլիա
* [[Ռաֆայել Ինքլան]] – *պադրե
* Էռնեստո Յանես – *Դոն Սաբաս
* [[Դանիել Խիմենես Կաչո]] – *Նոգալես
* Էստեբան Սոբերանես – *Հերման
* [[Օդիեսո Բիչիր]] – *բժիշկ

## Մրցանակներ և անվանակարգեր
* 1999 – *[[Կաննի կինոփառատոն]]*
** Ներկայացվել է «Ոսկե արմավենու ճյուղի»
* 2000 – *«[[Գոյա (կինոմրցանակ)|Գոյա]]» մրցանակ*
** Ներկայացվել է մրցանակի *Լավագույն սցենար* անվանակարգում (Պաս Ալիսիա Գարսիադիեգո)
* 2000 – *«Սանդենս» կինոփառատոն*
** Գովաբանական հիշատակում (Արտուրո Ռիպշտեյն)
* Ֆիլմը Մեքսիկայի կողմից պաշտոնապես ներկայացվել է որպես օտարալեզու լավագույն ֆիլմ «Օսկար» 72-րդ մրցանակաբաշխության համար, սակայն անվանակարգ չի ստացել։

## Ծանոթագրություններ

Կատեգորիա:1999 դրամա ֆիլմեր
Կատեգորիա:1999 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Իսպանական դրամա ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Մեքսիկական դրամա ֆիլմեր
Կատեգորիա:Մեքսիկական ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների իսպաներեն ֆիլմեր
Էվոլուցիա (մուլտֆիլմ, 2015)

**Էվոլուցիա** (), 2015 թվականի ֆրանկոբելգաիտալական 3D համակարգչային անիմացիոն ֆիլմ։ Բառացիորեն ֆրանսերենից թարգմանվում է «Ինչու ես կերա (չկերա) հայրիկիս»։

Ֆիլմի ռեժիսորն է Ֆրանսիացի Ջամել Դեբբուզը ։

## Սյուժե
Անչափ հետաքրքիր և բազում արկածներով լի պատմությունը տեղի է ունեցել 2 միլիոն տարի առաջ՝ Էդուարդ անունով նախամարդու, նրա ընկերուհի Լյուսիի, ընկեր Յանի, եղբայր Վանյայի և տոհմի այլ անդամների հետ, երբ դեռ նախամարդիկ շարժվում էին 4 վերջույթներով։  Առաջինը Էդուարդն է կանգնել երկու ոտքի վրա, որովհետև ի ծնե կտրվել էր ձեռքը։ Այն բանից հետո, երբ իր ցեղին արտաքսել են ծառից, նա ստիպված էր շարժվել երկու ոտքի վրա և ինքնուրույն կյանք վարել։

Սցենարի համաձայն՝ մուլտֆիլմի գործողությունը տեղի է ունենում 2 մլն տարի առաջ, սակայն ֆիլմի սկզբում Էդուարդի տոհմը ցուցադրվում է դեռ փայտային կապիկների տեսքով, որոնք Էդուարդի հետևից իջել են ծառից և զարգացել մարդկանց մեջ։

## Դերերում

## Ծանոթագրություններ

## Արտաքին հղումներ

* Pourquoi j'ai pas mangé mon père

Կատեգորիա:2010-ականների ֆրանսիական ֆիլմեր
Կատեգորիա:2015 մուլտֆիլմեր
Կատեգորիա:Իտալական մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Չինարեն ֆիլմեր
Կատեգորիա:Բելգիական կինոկատակերգություններ
Կատեգորիա:2015 ֆիլմեր
Կատեգորիա:3D մուլտֆիլմեր
Կատեգորիա:2010-ականների իտալերեն ֆիլմեր
Կատեգորիա:2010-ականների ֆրանսերեն ֆիլմեր
Վլադիվոստոկ, 1918 թվական

**«Վլադիվոստոկ, 1918 թվական»** (), խորհրդային պատմական գեղարվեստական ֆիլմ, որը նկարահանվել է 1982 թվականին ռեժիսոր Էդուարդ Գավրիլովի կողմից։ Ֆիլմում ցուցադրվում են իրադարձությունները, որոնք նախորդել են Հեռավոր Արևելքում Անտանտի և Ճապոնիայի միջամտությանը։

## Սյուժե
1918 թվական։ Վլադիվոստոկի պատգամավորների խորհրդի շենքում ծածանվում է Ռուսաստանի Կարմիր հեղափոխական դրոշը, իսկ ռեյդում սպասում են Անտանտի և Ճապոնիայի կայսրության նավերը, որոնք ցանկացած պահի կարող են ներխուժել դեպի Խորհրդային Ռուսաստան։ 24-ամյա բոլշևիկ Կոնստանտին Սուխանովը, գտնվելով Վլադիվոստոկի պատգամավորների խորհրդի նախագահի պաշտոնում, իր համախոհների հետ յոթ ամիս պայքարել է Հեռավոր Արևելքում խորհրդային իշխանության պահպանման և Պրիմորիեում քաղաքացիական պատերազմը կանխելու համար։ Բայց կողմերի ուժերն ի սկզբանե անհավասար են։ Գործի են դրվում կաշառքներն ու շանտաժը, հրկիզումներն ու սպանությունները։ Սուխանովը սպանվում է, իսկ մինչ խորհրդային իշխանության վերջնական հաղթանակը Հեռավոր Արևելքում սպասվում են ևս չորս տարի ինտերվենցիաներ և խամաճիկային կառավարությունների իշխանություն։

## Դերերում

* Վասիլի Բոչկարյով – *Սուխանով
* [[Մարինա Լևտովա]] – *Շուրա, Սուխանովի կինը
* Միխայիլ Ժիգալով – *Մելնիկով
* [[Օլգա Նաումենկո]] – *Լոգինովա
* Անդրեյ Ռոստոցկի – *Սիբիրցև
* [[Անդրեյ Մարտինով]] – *Նիկիֆորով
* Ալեքսանդր Լազարև – *Ջոլիոն
* [[Լեոնիդ Մարկով]] – *Կրայնով
* Ալեքսանդր Վոկաչ – *Ցիմմերման
* [[Իգոր Դմիտրիև]] – *Գիրսա
* Բոլոտ Բեյշենալիև – *Իսատո
* [[Վլադիմիր Պրոկոֆև]] – *Կինո
* Գեորգի Նազարենկո – *Ռաև
* [[Յանիս Պաուկշտելո]] – *Վիլյամս
* Ալեքսեյ Սաֆոնով – *Գրաչեկ
* [[Յուրի Սորոկին]] – *Բոգոուշ

## Նկարահանող խումբ
* Սցենարի հեղինակ՝ Պավել Դեմիդով
* Ռեժիսոր` Էդուարդ Գավրիլով
* Օպերատոր` Իննա Զարաֆյան
* Նկարիչ` Սերգեյ Սերեբրեննիկով
* Մոնտաժող՝ Մարիա Ռոդիոնովա
* Կոմպոզիտոր` Վենիամին Բասներ
* Հնչյունային օպերատոր՝ Դմիտրի Բոգոլեպով
* Երգի  տեքստի հեղինակ՝ Միխայիլ Մատուսովսկի
* Լենինգրադի համերգային նվագախումբ, դիրիժոր՝ Անատոլի Բադխեն
* Ֆիլմի տնօրեն` Յակով Սապոժնիկով

## Ծանոթագրություններ

## Գրականություն
* 
* 
* 
* 

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Առաջին փորձությունները

**«Առաջին փորձությունները»** (), պատմահեղափոխական երկսերիանոց կինոնկար, որը նկարահանվել է Յակուբ Կոլասի «На ростанях» եռագրության հիման վրա 1960-1961 թվականների «Բելառուսֆիլմ» կինոստուդիայում ռեժիսոր Վլադիմիր Կորշ-Սաբլինի կողմից։

Առաջին սերիայի պրեմիերան կայացել է 1960 թվականի հուլիսի 28-ին, երկրորդ սերիայինը՝ 1961 թվականի սեպտեմբերի 4-ին։

## Սյուժե
Ֆիլմը նվիրված է 1905-1907 թվականների ռուսական հեղափոխության իրադարձություններին։ Ի տարբերություն Յակուբ Կոլասի բնօրինակ ստեղծագործության՝ ֆիլմում ներկայացվել են նոր հերոսներ, որոշ չափով փոխվել է իրադարձությունների ժամանակագրությունը, հերոսների արարքների մոտիվացիան, և, ընդհանուր առմամբ, սյուժեն։ Երիտասարդ ինտելիգենտ Անդրեյ Լոբանովիչը գնում է որպես ուսուցիչ աշխատելու բելառուսական Տելշինո գյուղում։ Այստեղ Ա. Լոբանովիչը ֆիկտիվ ամուսնանում է հեղափոխական Օլգա Անդրոսովայի հետ։ Յադվիսյան, որին սիրում է Անդրեյը, համաձայնում է սպասել նրա ամուսնալուծությանը։ Ուսուցիչների ապօրինի համագումարում Ա. Լոբանովիչին ձերբակալում են։ Յադվիսյան ցանկանում է երջանիկ ընտանեկան կյանք առանց քաղաքական ցնցումների և խնդրում է Անդրեյին մոռանալ իր մասին։ Անդրեյի հետ միասին աքսորավայր է մեկնում Օլգա Անդրոսովան։ Նկարահանող խմբի ստեղծագործական հաջողությունների թվում քննադատները նշում են ֆիլմի պատկերային լուծումը՝ բելառուսական բնության նատուրալ դրվագները, որոնք մոտ են կոլասովյան արձակի ոճին։ Նշվում է նաև Ա. Կիստովի (հայր Վլադիմիր) և Գլեբ Գլեբովի (ատենադպիր Բուտյանովսկի)։

## Դերերում
* Էդուարդ Իզոտով – *Անդրեյ Լոբանովիչ
* Նատալյա Կուստինսկայա – *Յադվիսյա
* Ելենա Կոռնիլովա – *Օլգա Անդրոսովա
* Իվան Շատիլո – *Գլեբ
* Յուրի Դեդովիչ – *Սադովիչ
* Նիկոլայ Երյոմենկո (ավագ) – *Տոդորիկ
* Վիկտոր Տարասով – *Աքսեն Կալ
* Ալեքսանդր Կիստով – *(հայր Վլադիմիր)
* Գլեբ Գլեբով – ''(ատենադպիր Բուտյանովսկի)

## Նկարահանող խումբ
* Սցենարի հեղինակ՝ Արկադի Կուլեշով, Մաքսիմ Լուժանին
* Ռեժիսոր՝ Վլադիմիր Կորշ-Սաբլին
* Բեմադրող օպերատոր՝ Անդրեյ Բուլինսկի
* Կոմպոզիտոր՝ Եվգենի Գլեբով
* Բեմադրող նկարիչներ՝ Վլադիմիր Բելոուսով, Յուրի Բուլիչև

## Ծանոթագրություններ

## Արտաքին հղումներ
* «Առաջին փորձությունները» ֆիլմը «Энциклопедия отечественного кино» կայքում
* 

Կատեգորիա:1961 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Սոֆի Մոնյոտտ

**Սոֆի Մոնյոտտ** (, ), ֆրանսիացի գեղասահորդուհի, 1994 թվականի Աշխարհի առաջնության արծաթե մեդալակիր,  1995 թվականի Աշխարհի առաջնության բրոնզե մեդալակիր, 1995 թվականի Եվրոպայի առաջնության արծաթե մեդալակիր, 1997 թվականի Եվրոպայի առաջնության բրոնզե մեդալակիր, Ֆրանսիայի եռակի չեմպիոն, 1992, 1994 և 1998 թվականների Օլիմպիական խաղերի մասնակից՝ պարեր սառույցի վրա ձևում։ Հանդես է եկել Պասկալ Լավանշիի հետ։

## Սպորտային ձեռքբերումներ

Կատեգորիա:Ֆրանսիացի գեղասահորդներ
Ալեքսանդր Պարխոմենկո (ֆիլմ)

**«Ալեքսանդր Պարխոմենկո»** (), 1942 թվականի խորհրդային ֆիլմ, որը նկարահանվել է Լեոնիդ Լուկովի կողմից Վսևոլոդ Իվանովի «Պարխոմենկո» վեպի հիման վրա։ Այսպես կոչված «Խրուշչովյան ձնհալի» ժամանակ՝ 1962 թվականին, լույս է տեսել ֆիլմի նոր խմբագրությունը, որում հեռացվել են Ստալինի հետ կապված բոլոր տեսարանները և նրա մասին բոլոր հիշատակումները, իսկ Պյոտր Ալեյնիկովի դերը (Վասյա Գայվորոն) մասնակիորեն վերահնչյունավորել է Գենադի Դուդնիկը։

## Սյուժե
Ֆիլմը պատմում է ծեր բոլշևիկ-լուգանչանին, Ռուսաստանի քաղաքացիական պատերազմի մասնակից Ալեքսանդր Յակովլևիչ Պարխոմենկոյի կյանքի և հերոսական մահվան մասին։

1918 թվականին գերմանացի օկուպանտները, գրավելով Ուկրաինան, ձգտում էին իրենց պայքարում օգտագործել գայդամակներին, սպիտակգվարդիականներին և «կանաչներին»։ Վորոշիլովի հրամանով Ալեքսանդր Պարխոմենկոն Լուգանսկից գնում է Ցարիցին։ Այդ նույն ժամանակ գերմանացիները անցնում են ակտիվ հարձակման։ «Կարմիր» գումարտակները վատ են զինված, սակայն Պարխոմենկոն կարողանում է նրանց գրոհի տանել և թշնամուն փախուստի մատնել։ Ճանապարհին կարմիր հեծելազորները ոչնչացնում են ավազակային հրոսակախմբերը։

## Դերերում
մինի|Ֆաինա Ռանևսկայան դաշնակահարուհու դերում
* Ալեքսանդր Խվիլյա – *[[Ալեքսանդր Պարխոմենկո]] 
* Նիկոլայ Բոգոլյուբով – *Վորոշիլով 
* Պետրոս Ալեյնիկով – *Վասյա Գայվորոն
* Վերա Շերշնյովա – *Լիզա Լամիչևա 
* Ստեպան Կայուկով – *Տերենտի Լամիչև, Լիզայի հայրը 
* Վասիլի Զայչիկով – *Կոլոկոլով
* Բորիս Չիրկով – *Մախնո
* Իվան Նովոսելցև – *Բիկով
* Տատյանա Օկունևսկայա – *Վերա Բիկովա, Մախնոյի սիրուհին
* [[Բորիս Անդրեև]] – *անարխիստ 
* Յուրի Լավրով – *անարխիստ 
* Իվան Բոբրով – *անարխիստ 
* Լավրենտի Մասոխա – *հանձնակատար
* [[Ֆաինա Ռանևսկայա]] – *պարերեկույթի դաշնակահար 
* Իվան Մատվեև – ''Մախնոյի կառապան

## Նկարահանող խումբ
* Սցենարի հեղինակ՝ Վսևոլոդ Իվանով
* Բեմադրող ռեժիսոր՝ Լեոնիդ Լուկով
* Գլխավոր օպերատոր` Ալեքսեյ Պոնկրատև
* Օպերատոր` Ալեքսանդր Լավրիկ
* Նկարիչներ` Մորից Ումանսկի, Վլադիմիր Կապլունովսկի
* Կոմպոզիտոր` Նիկիտա Բոգոսլովսկի

## Երաժշտություն և ֆիլմի երգեր
* Լիզավետա (տեքստի հեղինակ Ե. Ա. Դոլմատովսկի, երաժշտ.՝ Ն. Վ. Բոգոսլովսկի)
* Պարերեկույթի դաշնակահարի երգ
* Любо, братцы, любо (կազակական ժողովրդական երգ)

## Ծանոթագրություններ

## Արտաքին հղումներ
* «Ալեքսանդր Պարխոմենկո» ֆիլմը «Энциклопедия отечественного кино» կայքում
* 

Կատեգորիա:1940-ականների ռուսերեն ֆիլմեր
Կատեգորիա:1942 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Առագաստն է լողում մեն-մենակ

**Առագաստն է լողում մեն-մենակ** (), Վալենտին Կատաևի պատմվածքը, որը գրվել է 1936 թվականին։

Որպես վերնագիր վերցված է Միխայիլ Լերմոնտովի «Առագաստ» բանաստեղծության առաջին տողը։

Մինչև 1986 թվականը «Առագաստն է լողում մեն-մենակ» վիպակը ԽՍՀՄ-ում հրատարակվել է 121 անգամ և թարգմանվել է 34 լեզվով։ Ընդհանուր տպաքանակը կազմել է 7.955 միլիոն օրինակ։

«Առագաստն է լողում մեն-մենակ» պատմվածքը հերոսապատման մի մաս է (որը հետագայում կոչվել է «Սև ծովի ալիքները»), որն ընդհանուր գլխավոր հերոսների միջոցով կապված է հետագայում գրված ստեղծագործությունների հետ.

* «Փոքր ագարակը տափաստանում», վեպ, 1956 թվական,
* «Էլեկտրական մեքենա», պատմվածք, 1943 թվական,
* «Ձմեռային քամի», վեպ, 1960 թվական։
* «Կատակոմբներ» («Սովետների իշխանության համար»), վեպ, 1948 թվական (ներկայացված են ըստ սյուժեի զարգացման)։

## Սյուժե
Գործողությունները տեղի են ունենում Օդեսայում, 1905 թվականին։ Պետյա և Պավլիկ Բաչեյ եղբայրները ամառային հանգստից վերադառնում են քաղաք։ Ամբողջ ամառ նրանք ծախսել են «խնայողությամբ», և 1905 թվականի հեղափոխական իրադարձությունները անցել են բառացիորեն նրանց կողքով՝ «Պոտեմկին» զրահամեքենայի սև ծխի ալիքով և ծովային հորիզոնում Սևծովյան նավատորմի վրայով։ Ճանապարհին տղաներն ու նրանց հայրը հետապնդումներից փրկում են պոտեմկինցի ծովային Ռոդիոն Ժուկովին, որը Ռումինիայից Օդեսա է փախչում։ Աքքերմանում ընտանիքը տեղափոխվում է Օդեսա գնացող շոգենավ։ Նույն շոգենավի վրա Պետյան կրկին հանդիպում է նավաստիներին։ Բայց բացի նավաստուց, նավում է գտնվում նաև խուզարկուն, որը հետևել է հանցագործին և պատրաստվում է նրան ձերբակալել Օդեսա ժամանելուց հետո։ Նավաստուն հաջողվում է փախչել՝ շոգենավից նետվելով դեպի ծով և լողալով դեպի ափ։ Ձերբակալման փորձի ժամանակ տուժած խուզարկուն ստիպված է լինում սպասել նավի` կառամատույցին հասնելուն։ Նավաստին դժվարությամբ է հասնում ձկնորսական շալանդներին և սկսում է խորտակվել, սակայն նրան փրկում են ձկնորս Ծերունին և նրա թոռը՝ Գավրիկը, Պետյայի ընկերը։ Նավաստին լրջորեն հիվանդանում է, սակայն նրան բուժում են` Սև ծովի ափին գտնվող ձկնորսական խրճիթում ժամանակավորապես հյուրընկալելով։ Կապույտ խարիսխի տեսքով փոքրիկ դաջվածքով այս նավաստին մեկ անգամ չէ, որ հանդիպում է «Սև ծովի ալիքները» էպոպեայի մասը կազմող բոլոր չորս ստեղծագործությունների սյուժեի մեջ։

Պատմությունը ինքնակենսագրական է։ Պատմության գլխավոր հերոսը` Պետյա Բաչեյին, որը հենց ինքն է, Կատաևը տվել է իր հոր անունն ու մոր ազգանունը, իսկ Պետյայի եղբոր՝ Պավլիկի պատկերը պատճենել է հեղինակի կրտսեր եղբորը՝ Եվգենի Կատաևին, որը հետագայում գրել է երգիծական գործեր Եվգենի Պետրով կեղծանվամբ։

## Էկրանավորում
* 1937` Գեղարվեստական ֆիլմ «Առագաստն է լողում մեն-մենակ» (Սոյուզմուլտֆիլմ)
* 1975` «Սև ծովի ալիքներ» կինոնկար (Դովժենկոյի կինոստուդիա, «Ռեյ» )

## Մոնումենտալ արվեստում
Օդեսայի Վերա Խոլոդնայայի հրապարակում 1988 թվականին կանգնեցվել է հեքիաթների գլխավոր հերոսների` Պետյայի և Գավրիկի հուշարձանը։

## Ծանոթագրություններ

Կատեգորիա:1936 գրքեր
The Look of Love

**«The Look of Love»** (), ամերիկացի երգչուհի Մադոննայի երգը, որը ձայնագրվել է «Ո՞վ է այս աղջիկը» ֆիլմի սաունդթրեքի համար։ Թողարկվել է 1987 թվականի նոյեմբերի 25-ին, որպես ալբոմի երրորդ և վերջին սինգլ։ Երգը գրել է Մադոննան, ստեղծման ոգեշնչման աղբյուր է դարձել «Պատուհան դեպի բակ» ֆիլմում Ջեյմս Ստյուարտի խաղը։

Երգը սկսվում է դանդաղ մինուսից, որտեղ հնչում են բասային գիծ և հարվածային գործիքներ, իսկ հետո մտնում է Մադոննայի վոկալը։ Քննադատների կողմից երգը համարվել է որպես ամբողջ ալբոմի «մարգարիտ»։ Երգը կարողացել է հասնել Բելգիայի, Իռլանդիայի, Նիդեռլանդների և Մեծ Բրիտանիայի հիթ-շքերթների թոփ տասնյակում։ Ինչպես նաև այն հայտնվել է Ֆրանսիայի, Գերմանիայի և Շվեյցարիայի հիթ-շքերթներում՝ հասնելով European Hot 100 Singles մրցույթի թոփ քսանյակին։

## Ձայնագրության մասնակիցներ
* Մադոննա՝ երգի հեղինակ, վոկալ, պրոդյուսեր
* Պատրիկ Լեոնարդ՝ երգի հեղինակ, պրոդյուսեր, մոնտաժ
* Շեպ Փիթիբոն՝ մոնտաժ, լրացուցիչ արտադրություն
* Ջունիոր Վասկես՝ մոնտաժի ձայնային ռեժիսոր, աուդիո խմբագրում
* Սթիվ Փեք՝ մոնտաժի ձայնային ռեժիսոր
* Դոննա Դե Լորի՝ բեք վոկալ
* Հիկի Հարիս՝ բեք վոկալ

## Երգացանկ
* **Germany / UK 7" Single**
# «The Look of Love» — 4:01
# «I Know It» — 4:12

* **Germany / UK 12" Single**
# «The Look of Love» — 4:01
# «I Know It» — 4:12
# «Love Don't Live Here Anymore» — 4:47

## Հիթ-շքերթներ

## Ծանոթագրություններ

Կատեգորիա:1987 սինգլներ
Կատեգորիա:Մադոննայի երգեր
Je ne vous oublie pas

«**Je ne vous oublie pas**» (), Սելին Դիոնի առաջին սինգլը «On ne change pas» ֆրանսերեն երգերի ժողովածուից, որի թողարկումը համացանցում կայացել է 2005 թվականի սեպտեմբերի 2-ին Կանադայի և 2005 թվականի հոկտեմբերի 3-ին՝ Ֆրանսիայի համար։ Ֆիզիկական կրիչի՝ *CD* սկավառակի վրա սինգլը թողարկվել է Ֆրանսիայում, Բելգիայում և Շվեյցարիայում 2005 թվականի հոկտեմբերի 10-ին։

Երգի հեղինակը դարձել է Ժակ Վեներուզոն, որը նախկինում երգչուհու հետ աշխատել է նրա *«[[1 fille & 4 types]]»* ալբոմի վրա, և եղել «D'elles» ալբոմի չորս երգերի պրոդյուսերը։

Սինգլի թողարկմանը նվիրված է եղել 2005 թվականի հուլիսին Մոնրեալում Դիդե Կերբայի նկարահանած երաժշտական տեսահոլովակը։

«Je ne vous oublie pas» ստեղծագործությունը 2006 թվականին արժանացել է *Félix Award* մրցանակի՝ «Տարվա երգ» անվանակարգում։

## Ստեղծագործության տարբերակներ
**CD սինգլ (Եվրոպա)**
# «Je ne vous oublie pas»՝ 3:35
# «Sous le vent» (Գարուի և *Les 500 Choristes*-ի հետ)՝ 3:34
# «Je ne vous oublie pas» (գործիքային տարբերակ)՝ 3:35

**Տարբերակեր**
# «Je ne vous oublie pas» (*Les 500 Choristes*-ի հետ)՝ 3:35
# «Je ne vous oublie pas» (գործիքային տարբերակ)՝ 3:35
# «Je ne vous oublie pas» (ալբոմային տարբերակ)՝ 3:35

## Հիթ շքերթներ և հավաստագրումներ

### Հիթ շքերթներ

### Հավաստագրումներ

## Ծանոթագրություն

Կատեգորիա:2005 սինգլներ
Կատեգորիա:Սինգլներ այբբենական կարգով
Կատեգորիա:Ֆրանսերեն երգեր
42 (ֆիլմ)

**«42»** կամ **«Համար 42»** (), ռեժիսոր Բրայն Հելլգելենդի կինոֆիլմը, որը էկրանավորվել է 2013 թվականին և պատմում է Ջեկ Ռոբինսոնի բեյսբոլի գլխավոր լիգայի կարիերիայի սկիզբի մասին։ ֆիլմի անվանումը ասոցացվում է այն համարի հետ, որով հանդես է եկել Ռոբինսոնը։ Ֆիլմը «Սպուտնիկ»  ամենամյա  մրցույթում  առաջադրվել է տղամարդու երկրորդ պլանի լավագույն դերասան անվանակարգում (Հարիսոն Ֆորդ)։

## Սյուժե
1945 թվական։ «Բրուքլին Դոջերս» բեյսբոլի թիմի ղեկավար Բրանչ Ռիկին որոշում է, որ իր սիրելի խաղը փոխելու ժամանակն է։ Նա իր ամենամոտ աշխատակիցներին հայտարարում է, որ ցանկանում է սևամորթ ֆուտբոլիստ վերցնել թիմում։ Այս գաղափարը ընկալվում է զգուշությամբ ու տարակուսանքով, քանի որ սպիտակամորթները խաղում են առանձին լիգաներում և նրանք պատվիրված են բարձրագույն կարգավիճակի մրցումներում։ Այնուամենայնիվ, Ռիկկին չի փոխում իր դիրքորոշումը և որոշ ժամանակ անց գտնում է հարմար թեկնածու։ Նա եղավ Ջեքի Ռոբինսոն անունով մի տղա, ով անմիջապես նոր ղեկավարից իմացավ, որ պետք է պատրաստ լինել ցանկացած վիրավորանքի և սադրանքի և թույլ չտալ, որ իրեն պատասխան տան։  Առաջին մրցաշրջանը նա պետք է անցկացնի ֆարմ ակումբում, իսկ հետո հնարավոր էր հիմնական թիմում ընդգրկվել։ Սակայն դրա համար պետք է հաղթահարել ոչ միայն ռասիստական տրամադրված տրիբունաների թշնամանքը, այլև թիմակիցներից ոմանց դիմադրությունը…

## Դերերում
* Չեդվիկ Բոուզման -*[[Ջեքի Ռոբինսոն]]*
* Հարիսոն Ֆորդ - *Բրանչ Ռիկկի*
* Նիկոլ Բեհարի - *Ռեյչել Ռոբինսոն*
* Քրիստոֆեր Մելոնի - *Լեո Դյուրոշե*
* Ռայան Մերիման - *Դիքսի Ուոկեր*
* Լուկաս Բլեք - *Պի Վի Ռիզ*
* Անդրե Հոլանդ - *Ուենբելլ Սմուտ*
* Ալան Տուդիկ - *Բեն Չապմեն*
* Հեմիշ Լինքլեյթեր  *Ռալֆ Բրանկա*
* Տ. Ռ. Նաիթ - *Գարոլբ Պերրոտտ*
* Ջոն Քրիստոֆեր ՄակԳինլի - *Ռեդ  Բարբեր*
* Տոբի Հասս - *Կլաիդ Սիուկֆորդ*
* Ջերեմի Ռեյ Տեյլոր - *Տղա  <small>(առաջին անգամ լայն էկրանին)</small>*

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Legendary Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 1946 թվականին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:Թենեսիում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1947 թվականին
Բիրգիտ Ֆիշեր

**Բիրգիտ Ֆիշեր** (գերմաներեն՝ **Birgit Fischer**, ), գերմանացի նշանավոր մարզուհի (բայդարկաներով թիավարություն), օլիմպիական խաղերի ութակի, աշխարհի առաջնությունների քսանութակի չեմպիոնուհի. առավելագույն տիտղոսներ նվաճած մարզիկներից մեկը սպորտի պատմության մեջ։ Մինչև 1990 թվականը մրցումներում ներկայացրել է Արևելյան Գերմանիան (Գերմանիայի Դեմոկրատական Հանրապետությունը), այնուհետև՝ միավորված Գերմանիան՝ նվաճելով բազմաթիվ մրցանակներ։

## Կենսագրություն
Բիրգիտը ծնվել է Արևելյան Գերմանիայում՝ Հավելի Բրանդենբուրգ քաղաքում։ Հաճախել է Պոտսդամի բանակի մարզական ակումբի թիավարության խմբակի պարապմունքներին, հետագայում ծառայել է ազգային ժողովրդական բանակում որպես մարզական հրահանգիչ՝ հասնելով մայորի սպայական կոչման։

1980-2004 թթ. միջակայքում մասնակցել է վեց ամառային օլիմպիական խաղերի, որոնցում ընդհանուր առմամբ նվաճել է տասներկու մեդալ՝ ութ ոսկե և չորս արծաթե: 1979-ից մինչև 2005 թվականն անցկացված աշխարհի առաջնություններում վաստակել է 38, Եվրոպայի 2000-2005 թթ. առաջնություններում՝ 9 մեդալ։

Ի մի բերելով մարզական ողջ կարիերայի ընթացքում Բիրգիտ Ֆիշերի ձեռք բերած նվաճումները՝ ուսումնասիրողներն արձանագրել են հետևյալ առավել ակնառու ցուցանիշները. 
* գերմանացի բոլոր մարզիկների (թե՛ կին, թե՛ տղամարդ) շարքում նա առաջին տեղն է գրավում օլիմպիական իր մեդալների քանակով.
* հունգարացի Ալադար Գերևիչի և գերմանացի Հանս Գյունտեր Վինկլերի հետ ռեկորդակիր է համարվում այն օլիմպիադաներին մասնկցության թվով (6), որոնցում մրցանակների է արժանացել։ Ընդ որում՝ Բիրգիտը օլիմպիական խաղերի պատմության մեջ միակն է, ով հինգ օլիմպիադաներում նվաճել է առնվազն երկու մեդալ (յուրաքանչյուրում).
* Բ. Ֆիշերը միակ մարզուհին է, ում հաջողվել է օլիմպիական մեդալներ նվաճել 24 տարի ձգված ժամանակահատվածում.
* թիավարող մարզիկների մեջ (թե՛ կին, թե՛ տղամարդ) ամենաշատ օլիմպիական մեդալներն է նաճել (12).
* եղել է ամենաերիտասարդ (18 տարեկան - 1980 թվականին) և ամենատարեց (42 տարեկան - 2004 թվականին) օլիմպիական չեմպիոնուհին բայդարկաներով և կանոեներով  թիավարության ասպարեզում.    
* 2004 թվականին ճանաչվել է Գերմանիայի «*Տարվա մարզուհի*»։

Բիրգիտ Ֆիշերը միաժամանակ վարպետ լուսանկարիչ է. նրա լուսանկարչական լավագույն աշխատանքները ներկայացված են «Օլիմպիականների արվեստը» («*Art of the Olympians*») անվանումով հայտնի ամերիկյան թանգարանում ու վերջինիս կազմակերպած շրջիկ ցուցահանդեսներում։

Թիավարության բնագավառում մարզական նվաճումներով աչքի են ընկել նաև նրա մտերիմներից զարմուհին՝ Ֆաննին, որը 2008 թվականին Պեկինում անցկացված ամառային օլիմպիական խաղերում ոսկե մեդալ է նվաճել K-4 500 մ մրցաձևում, և եղբայրը՝ Ֆրանկը, ով 1981-1986 թթ. միջակայքում անցկացված աշխարհի առաջնություններում վաստակել է ինը մեդալ։

## Միջազգային նվաճումներ

## Ծանոթագրություններ

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:Գերմանացի մարզիկներ
Կատեգորիա:Գերմանացի մարզուհիներ
Կատեգորիա:Մարզուհիներ
Կատեգորիա:Օլիմպիական չեմպիոններ
Ուղղակի ժառանգորդուհի

«**Ժառանգորդուհի ուղիղ գծով**» (), խորհրդային ֆիլմ, որը նկարահանել է ռեժիսոր Սերգեյ Սոլովյովը։

Ֆիլմը եզրափակում է Սերգեյ Սոլովյովի եռերգությունը, որը սկսվել է «Հարյուր օր մանկությունից հետո» և «Փրկարարը» ժապավեններով։

Ֆիլմում օգտագործվել է Ալեքսանդր Պուշկինի՝ անծանոթուհուն ուղղված նամակի իսկական տեքստը (1823 թվականի հուլիս, Օդեսա)։

## Սյուժե
13-ամյա օդեսացի Ժենյան սիրում է Պուշկինի պոեզիան։ Նրա կերպարը ուղղորդում է աղջկա կյանքը։ Իր տոհմածառը ուսումնասիրելով՝ Ժենյան համոզվում է, որ ինքը Պուշկինի ժառանգորդն է։ Աղջկա ռոմանտիկ ներքին կյանքը շրջապատից աջակցություն և ըմբռնում չի գտնում։

Ժենյայի հոր մոտ Մոսկվայից գալիս է նրա մանկության ընկերը որդու՝ Վոլոդյայի հետ։ 18-ամյա երիտասարդին սիրահարված Ժենյան հույս ունի, որ նա կհասկանա իրեն, բայց առաջին սերը հիասթափությամբ է ավարտվում։

## Դերերում
* Տանյա Կովշովա – *Ժենյա*
* Տատյանա Դրուբիչ – *Վալերիա*
* Իգոր Նեֆեդով – *Վոլոդյա*
* Անդրեյ Յուրիցին – *Գանյա*
* Ալեքսանդր Զբրուև – *Վլադ*
* Հերման Շոր – *Կոտյա*
* Գենադի Կորոլկով – *Վոլոդյայի հայրը*
* Ալեքսանդր Պորոխովշչիկով – *Ժենյայի հայրը
* Աննա Սիդորկինա – *Ժենյայի մայրը
* Սերգեյ Պլոտնիկով – *Գանյայի պապը
* Սերգեյ Շակուրով – *Ալեքսանդր Պուշկին

## Նկարահանող խումբ
* Ռեժիսոր՝ Սերգեյ Սոլովյով
* Սցենարիստ՝ Սերգեյ Սոլովյով
* Օպերատոր՝ Պավել Լեբեշև
* Նկարիչներ՝ Ալեքսանդր Բորիսով, Վլադիմիր Ֆաբրիկով
* Կոմպոզիտոր՝ Իսահակ Շվարց
* Դիրիժոր՝ Էմին Խաչատրյան

## Ֆիլմի գնահատականներ
Բազմաթիվ քննադատներ նշել են, որ ֆիլմը եռերգության մի մասն է և «Հարյուր օր մանկությունից հետո» և «Փրկարարը» ֆիլմերի ստեղծագործական որոնումների յուրօրինակ շարունակությունը։ Քննադատներից մեկի կարծիքով՝ եռերգությունը «համակված է երիտասարդների վրա գեղեցիկի ազդեցության ընդհանուր թեմայով»։

## Ծանոթագրություններ

## Գրականություն
* 
* 
* 
* 

## Արտաքին հղումներ
* 
* «Ժառանգորդուհի ուղիղ գծով» ֆիլմը «Кино-Театр. Ру» կայքում
* «Ժառանգորդուհի ուղիղ գծով» ֆիլմը  «Մոսֆիլմի» օնլայն կինոթատրոնում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Սերգեյ Սոլովյովի ֆիլմեր
Sophie (էլեկտրոնային գրադարան)

**Sophie**, էլեկտրոնային գրադարան և գերմանալեզու կանանց հեղինակային ռեսուրսների կենտրոն՝ սկսած 17-րդ դարից մինչև 20-րդ դար։ Այդ շրջանի հեղինակների աշխատությունները հաճախ ոչ բավարար են ներկայացված պատմական տպագիր աշխատանքների հավաքածուներում։

## Նկարագրություն
Կայքում հասանելի ռեսուրսները ներառում են գրական և լրագրողական տեքստեր (այդ թվում՝ որոշ անգլերեն թարգմանություններ), պարտիտուրներ և ձայնագրություններ, սցենարներ և դրամաներ, ճամփորդությունների տեքստ-նկարագրոթյուններ։ Հավաքածուն նաև ներառում է գիտական հետազոտությունների և ուսուցման համար տեքստային ձեռնարկներ։ Կա նաև պատկերասրահ, որը ներառում է հեղինակների դիմանկարներն ու լուսանկարները, որոշ աշխատանքներից նկարազարդումներ։ Տեքստերի մեծ մասը, որոնք ներառված են հավաքածուի մեջ, գրքերի՝ հանրային տիրույթում գտնվող ամբողջական տեքստեր են։ Նախագծի նպատակը գրականության ազատ տարածումն է՝ կիրառման մեջ պարզ, բաց ձևաչափերով, ցանկացած համակարգչի վրա վերարտադրման հնարավորությամբ։

*Sophie* նախագծի սկզբնական շրջանի աշխատանքը մագիստրանտների և ասպիրանտների, նաև դասախոսների հետ առաջարկվել է ընդլայնել գերմանախոս կանանց ստեղծագործությունները։  Նման հետազոտությանը նպաստելու համար *Sophie* նախագիծը հրատարակում է համանուն առցանց ակադեմիական գրախոսական ամսագիր, ծրագրի աջակցությամբ լույս են տեսել գերմանախոս կանանց ստեղծագործություններին նվիրված մի քանի անթոլոգիաներ և գիտական աշխատանքներ։

## Հեղինակային իրավունք
*Sophie* նախագիծը մանրակրկտորեն ստուգում է իր վեբ կայքում հրապարակված բոլոր տեքստերի կարգավիճակը։ Նյութը ավելացվում է գրադարանի ֆոնդում միայն այն դեպքում, եթե հեղինակային իրավունքների կրողը թույլ է տվել նմանատիպ տեղադրում, կամ աշխատանքը այլևս պահպանված չէ հեղինակային իրավունքի մասին օրենքով։ *Sophie* նախագիծը չի հավակնում հրապարակվող աշխատանքների հեղինակային իրավունքներին։ Դրա փոխարեն այն կոչ է անում դրանց ազատ վերարտադրմանն ու տարածմանը։ *Sophie* նախագծի հրապարակած աշխատանքների մեծ մասը գտնվում են  հանրային տիրույթում և ազատ կարող են վերարտադրվել, տարածվել, կրկնօրինակվել և խմբագրվել օգտվողների կողմից։ Հեղինակային իրավունքների կրողները, որոնք թույլտվություն են տվել *Sophie* նախագծին հրատարակել իրենց աշխատանքները, թվարկված են կայքում, նրանց թվում են, օրինակ, Գիզելա Բրինքեր Գաբլերը և նրա «Գերմանացի պոետները 16-րդ դարից մինչև մեր օրեր» աշխատանքը։

## Ծանոթագրություններ

## Արտաքին հղումներ
* The Sophie Project: A Digital Library of German-Speaking Women’s Writing 
* The Sophie Journal , *McMaster University*

Կատեգորիա:Էլեկտրոնային գրադարան
Կատեգորիա:Կայքեր այբբենական կարգով
Կատեգորիա:Հանրային սեփականություն
Անտեսանելի ճանապարհորդը

**«Անտեսանելի ճանապարհորդը»** (), Իգոր և Դմիտրի Տալանկինների գեղարվեստական ֆիլմը, որը նկարահանվել է 1998 թվականին Իգոր Տալանկինի համանուն պիեսի հիման վրա։

## Սյուժե
Ֆիլմը պատմում է կայսր Ալեքսանդր I-ի և նրա կնոջ՝ Ելիզավետայի առօրյայի, սովորական օրերի մասին, որոնք նրանք անցկացրել են Տագանրոգում։ Ինչպես հայտնի է պատմությունից, 1825 թվականին Տագանրոգը դարձել է կյսեր վերջին հանգրվանը։ Սակայն ֆիլմում նկատելի է ոչ պաշտոնական պատմական վարկած, ըստ որի՝ Ալեքսանդրը բեմադրել է իր մահն ու թաղումը՝ թողնելով գահը և վարելով մեկուսի կյանք։

Հեղինակների ուշադրությունն ուղղված է այն ներքին պատճառների ուսումնասիրությանը, որոնք նրան դրդել են դրան։ Ռուս միապետը հանդիսատեսին ներկայանում է ոչ թե հզոր կայսրության տիրակալի պայծառ կերպարով, այլ որպես սովորական մարդ։ Որպես սովորական մարդ՝ նա նայում է կնոջ հետ իր փոխհարաբերություններին, դստեր վաղ մահին, տառապում է սպանված հոր՝ կայսր Պավելի մասին մտքերից։

## Դերերում
* Վասիլի Լանովոյ — կայսր Ալեքսանդր I
* Ալլա Դեմիդովա — Ելիզավետա Ալեքսեևնա
* Վլադիմիր Գոստյուխին — Եգորիչ, կայսեր կամերդիներ
* Գեորգի Ժժենով — լեյբ-բժիշկ Վիլիե, շոտլանդացի
* Սերգեյ Արցիբաշև — գեներալ-ադյուտանտ Դիբիչ
* Անատոլի Ռոմաշին — իշխան Վոլկոնսկի 
* Սերգեյ Գարմաշ — դոկտոր Տարասով
* Աննա Վորոնովա — Մարյա
* Նիկոլայ Սմարչկով — հացթուխ
* Ստանիսլավ Կոստեցկի — 1-ին ֆելդշեր
* Սերգեյ Յուրտայկին — 2-րդ ֆելդշեր
* Յուրի Գոլովաչյով — զինվոր

## Նկարահանող խումբ
* Սցենարի հեղինակներ և ռեժիսորներ՝ Իգոր և Դմիտրի Տալանկիններ
* Օպերատոր՝ Լեոնիդ Կալաշնիկով
* Նկարիչ՝ Ալեքսանդր Բոյմ
* Դիմահարդարում՝ Կլավդիա Գամելի
* Կոստյումներ՝ Գաննա Գանևսկայա
* Ձայն՝ Ալեքսանդր Նեյման

## Ծանոթագրություններ

## Արտաքին հղումներ
* «Անտեսանելի ճանապարհորդը» (1998) ֆիլմը  *film.ru* կայքում
* «Անտեսանելի ճանապարհորդը» ֆիլմը  *ruskino.ru* կայքում

Կատեգորիա:1998 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Օնեյրոֆոբիա

**Օնեյրոֆոբիա** (հունարեն όνειρο (oneiro)՝ «երազ» և φόβος՝ «ֆոբիա»), վախ երազներից։ Այն քննարկվում է Ուիլյամ Ալենսոն Ուայթի ինստիտուտի մասնագետ Մարկ Բլեչների «Երազների սահմանները» գրքում։

## Նկարագրություն
Վախը ենթադրում է տառապանք՝ վախեցնող երազների (մղձավանջներ կամ գիշերային սարսափներ) կամ կյանքի բացասական իրադարձությունների պատճառով, որոնք ազդում են այդ երազների վրա։ Որոշ հիվանդներ փորձում են խուսափել քնից կամ ընդհանրապես չքնել։ Հետտրավմատիկ սթրեսային խանգարում ունեցող անձինք, օրինակ, հաճախ վերապրում են իրենց տրավման մղձավանջներում։ Ընդ որում, դա կարող է տեղի ունենալ այնքան հաճախ, որ փորձում են խուսափել այդ ցավոտ ախտանիշներից ալկոհոլի կամ թմրամիջոցների միջոցով։

Այնուամենայնիվ, օնեյրոֆոբիան ոչ միշտ է համարվում հետտրավմատիկ սթրեսային խանգարման ֆունկցիա, քանի որ երազների բովանդակության մեծ մասը և, հետևաբար, դրանց արտահայտման վախը կապված է անգիտակցականի առօրյա գործառույթների հետ։ Համաձայն ավանդական ֆրոյդական վերլուծության՝ երազողը երազների միջոցով արտահայտում է իր մտքերը, զգացմունքները, ցանկությունները և վախերը, բայց քողարկված և իռացիոնալ ձևով։ Երբ այդ երազները հիշվում են և ապրվում են որպես անհանգստացնող իրադարձություններ, հատկապես, եթե դրանք հաճախակի կրկնվում են, երազողը կարող է սկսել անհանգստություն դրսևորել իր անգիտակցականի արտահայտման համար։ Այս ֆոբիան ունեցող անձանցից շատերին կարող է վախեցնել նաև երազների անսովոր կամ սյուրռեալիստական բնույթը։

## Տես նաև
* Ֆոբիաների ցանկ

## Ծանոթագրություններ

Կատեգորիա:Վախ
Կատեգորիա:Քուն
Կատեգորիա:Ֆոբիաներ
Արիստարխ Բելոպոլսկի

**Արիստարխ Ապոլլոնովիչ Բելոպոլսկի** ; (), ռուս խորհրդային աստղագետ, ԽՍՀՄ ԳԱ ակադեմիկոս (1903)։

Ավարտել է Մոսկվայի համալսարանը (1877)։ 1888 թվականից աշխատել է Պուլկովոյի աստղադիտարանում (1917–1919 թվականներին՝ դիրեկտոր)։ Լուսանկարել է 1884 թվականի գիսավորը, Լուսինն ու արևապսակը խավարումների պահերին։ Բացահայտել է, որ Յուպիտերի պտտման պարբերությունը կախված է հասարակածից մթնոլորտի տվյալ մասի ունեցած հեռավորությունից։ Բելոպոլսկին առաջիններից էր, որ սպեկտրոգրաֆով ստացավ լուսատուների սպեկտրները։ (Պուլկովոյի սպեկտրոգրաֆներից մեկը կառուցվել է նրա ցուցմունքով)։ Համապարփակ ուսումնասիրություններ է կատարել լուսատուների տեսագծային արագությունների որոշման ուղղությամբ, որոշել է շուրջ 200 աստղերի տեսագծային արագությունները։ 1895 թվականին ցույց տվեց, որ Սատուրնի օղակները կազմված են մոլորակի շուրջը պտտվող բազմաթիվ փոքր մարմիններից։ Բելոպոլսկին լաբորատոր փորձերով ապացուցեց Դոպլերի սկզբունքի ճշտությունը, այն հետագայում կարևոր նշանակություն ունեցավ աստղերի սպեկտրների ուսումնասիրման համար։ Իր առաջարկությամբ պատրաստված գործիքով ստանալով Արեգակի սկավառակի տարբեր մասերի սպեկտրները՝ Բելոպոլսկին ուսումնասիրեց Արեգակի առանցքային պտույտը (1923)։ Այնուհետև ցույց տվեց, որ այդ պտույտի արագությունը 1925–1933 թվականներին որոշ չափով փոփոխվել է, որը և հաստատվեց այլ աստղագետների դիտումներով։

Բելոպոլսկին ուսումնասիրելով ցեֆեիդների տեսագծային արագությունները, հայտնաբերեց նրանց պարբերական տատանումները։ Այդ փաստը հետագայում մեկնաբանվեց որպես ցեֆեիդների բաբախումներ։ Նա զբաղվել է նոր աստղերի սպեկտրներով, ինչպես նաև՝ գիսավորների գեսերի ֆիզիկական բնույթի և քիմիական բաղադրության հարցերով։

## Երկեր
* Астрономические труды․ Научно- биографический очерк и комментарии О․ А Мельникова, М․, 1954․

## Ծանոթագրություններ

Կատեգորիա:Ռուս աստղագետներ
Կատեգորիա:ԽՍՀՄ ԳԱ ակադեմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուս գիտնականներ
Թինաթին Բոկուչավա

**Թինաթին (Թինա) Բոկուչավա** (), վրացի իրավաբան և քաղաքական գործիչ է։ Վրաստանի երեք գումարումների խորհրդարանի անդամ (2012, 2016, 2020).

Թինաթին Բոկուչավան ծնվել է 1983 թ. մայիսի 29-ին։ Նա 2009 թվականին ավարտել է Ֆլետչերի դիվանագիտության և իրավունքի դպրոցը` « Դիվանագիտություն »և« Միջազգային իրավունք » բաժնում, այնուհետև` ԱՄՆ Սմիթ քոլեջում `« Քաղաքագիտություն »մասնագիտությամբ։ 2009-2011 թվականներին աշխատել է Ազգային ժողովրդավարական ինստիտուտում։ 2011 թվականին նա Վրաստանի արտաքին գործերի նախարարության միջազգային կազմակերպությունների վարչության փոխտնօրենն էր։ 2012 թ. ՝ Պետական աուդիտի գրասենյակի գլխավոր աուդիտի տեղակալ։ 2012-2016 թթ. ՝ Վրաստանի 8-րդ գումարման խորհրդարանի անդամ կուսակցական ցուցակով, ընտրական բլոկ. «Միասնական ազգային շարժում.» Ավելի շատ օգուտներ ժողովրդին։ «2013 թվականից նա Միացյալ ազգային շարժման կանանց կազմակերպության նախագահն է։ 2016-2020 թթ. ՝ Վրաստանի 9-րդ գումարման պատգամավոր և բնական ռեսուրսների և եվրոպական ինտեգրման հարցերի հանձնաժողովի։ 2016-2017 թվականներին նա եղել է Սփյուռքի և Կովկասի հարցերի հանձնաժողովի անդամ։

2020 թվականից նա Վրաստանի 10-րդ գումարման խորհրդարանի անդամ է ՝ ըստ կուսակցական ցուցակի, ընտրական բլոկի. «Միասնական ազգային շարժում - Միացյալ ընդդիմություն « Իշխանությունը միասնության մեջ է »։

## Ծանոթագրություններ

Կատեգորիա:1983 ծնունդներ
Կատեգորիա:Վրաստանի քաղաքական գործիչներ
Կատեգորիա:Վրաստանի կին քաղաքական գործիչներ
Կատեգորիա:Վրաստանի խորհրդարանի պատգամավորներ
New Kids: The Final

***New Kids: The Final***, հարավկորեական բոյ բենդ iKON-ի երկրորդ ստուդիական ալբոմը։ Այն թողարկվել է 2018 թվականի հոկտեմբերի 1-ին YG Entertainment ընկերության կողմից։ Մինի ալբոմ ներառում է ընդամենը չորս երգ։

## Թրեք լիստ

## Չարթեր

## Ռելիզի պատմություն

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Տարզանկա (պատմվածք)

**«Տարզանկա»** (), ռուս ժամանակակից գրող Վիկտոր Պելևինի պատմվածքն է, որը գրվել է 1994 թվականին։

## Բովանդակություն
Պյոտր Պետրովիչն անծանոթ զրուցակցի հետ լուսնի լույսի տակ գիշերային քաղաքում քայլում է արծաթափայլ արահետով։ Պյոտր Պետրովիչը մտորում է կյանքի իմաստի, հավատի, մարդկային հոգու մասին։ Նրա զրուցակիցը սակավախոս է, նրա հագին դեմքը թաքցնող մուգ գլխանոց է։ Ինչ-որ պահի Պյոտր Պետրովիչը սկսում է կասկածել, որ անծանոթն իր իսկ արտացոլանքն է։ Նա տեսնում է պատից կախված մալուխը և հիշում երեխաների զվարճանքը՝ տարզանկան։ Ստուգելու համար՝ արդյո՞ք զրուցակիցն արտացոլանք է, Պյոտր Պետրովիչը կախվում է մալուխից և, ճոճվելով, դիպչում զրուցակցին։ Պարզվում է, որ զրուցակիցը նրա արտացոլանքը չէ։ Ի պատասխան ճշմարտությունն իրեն պատմելու Պյոտր Պետրովիչի խնդրանքի, զրուցակիցը պատասխանում է. *«Ձեզ ինչ-որ բան ասո՞ւմ է «լուսնոտ» բառը»:* Եվ այդ պահին Պյոտր Պետրովիչը գիտակցում է, որ կանգնած է գետնից երեսուն մետր բարձրության վրա՝ տան քիվին։ Թիթեղյա քիվը հենց այն արծաթափայլ ուղին էր։ Պյոտր Պետրովիչին պատում է սարսափը։ Զրուցակիցը հեռանում է, և Պյոտր Պետրովիչը անարդյունք փորձում է հիշել, թե ով էր ինքը։ Ի վերջո, պատմվածքը Պյոտր Պետրովիչի համար բարեհաջող ավարտ է ունենում. *«Նա հետ դարձավ, քայլ կատարեց դեպի անկյուն և հեշտությամբ ցատկեց մի երկու մետր ներքև, որտեղով ավելի հարմար էր քայլել... Նա վերջին անգամ նայեց շուրջը, ապա հեզությամբ նայեց վեր, ժպտաց և դանդաղ քայլեց առկայծող արծաթափայլ շերտով»*։

Պատմվածքի հիմնական գաղափարներն են քունն ու արթնությունը, ինչպես նաև ճանապարհը դեպի անհայտ նպատակը։ Պատմվածքում հոգու քունը չարիք է, որը խանգարում է առաջ գնալուն։ Շուրջբոլորը քնած են, և միայն Պյոտր Պետրովիչն է գնում առաջ, քանի որ նա արթուն է։ Եվ լուսնային արահետով այդ ուղին անվերջ է։ Այդ ճանապարհը մեկնաբանվում է որպես ճշմարտության ուղի, որը բոլոր կողմերից շրջապատված է խավարով։ Հերոսը երբեմն շեղվում է ճանապարհից՝ հետապնդելով սխալ նպատակներ, բայց արդյունքում միևնույն է վերադառնում է այս ճանապարհին։

## Հրապարակումներ
Պատմվածքն առաջին անգամ տպագրվել է 1994 թվականին «Ստոլիցա» ամսագրի քսաներորդ համարում։ Պարբերականներից դուրս առաջին անգամ հայտնվել է 1996 թվականին՝ Պելևինի երկերի «Վերին աշխարհի դափը» ժողովածուում։

## Ծանոթագրություններ

## Արտաքին հղումներ
* «Տարզանկա» պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Պուշկին։ Վերջին մենամարտը

«**Պուշկին։ Վերջին մենամարտը**» (), 2006 թվականի ռուսական դրամատիկական դետեկտիվ գեղարվեստական ֆիլմ, որը նկարահանել է ռեժիսոր Նատալյա Բոնդարչուկը։ Նվիրված է մեծ ռուս բանաստեղծ Ալեքսանդր Սերգեևիչ Պուշկինին։

Ռուսական վարձույթում ֆիլմի պրեմիերան կայացել է 2006 թվականի դեկտեմբերի 1-ին։

Ֆիլմի գովազդային կարգախոսն է՝ «Եկել է ճշմարտությունն իմանալու ժամանակը» (ռուս․՝ «Пришло время узнать правду»)։

## Սյուժե
Ֆիլմն ընդգրկում է մեծ ռուս բանաստեղծ Ալեքսանդր Պուշկինի և կավալերգարդի գնդի սպա Ժորժ դե Գեկերնի (Դանտես) միջև մենամարտին նախորդած ժամանակաշրջանը, որը տեղի են ունեցել 1837 թվականի հունվարի 27-ին Սանկտ Պետերբուրգի ծայրամասում, բանաստեղծի մահը և այդ ողբերգական իրադարձության գաղտնի հետաքննությունը ։

Հեղինակների վարկածով՝ բանաստեղծը բարեկամացել է կայսր Նիկոլայ I-ինի հետ և դարձել պալատական կամարիլյայի հակառուսական դավադրության զոհ, որը կատարել է արևմտյան դիվանագետների ազդեցության գործակալների դերը։ Մահվան հանգամանքները հետաքննել են գաղտնի ոստիկանության ղեկավար Լեոնտի Դուբելտը և գնդապետ Գալախովը (հորինված կերպար)։

## Դերերում

## Քննադատություն
* «Российская газета» պարբերականի գրախոսող Վալերի Կիչինը 2006 թվականի դեկտեմբերի 15-ի իր գրախոսականում հայտարարել է, որ «անիմաստ է պատմությամբ ճշտել «Պուշկին։ Վերջին մենամարտը» ֆիլմը՝ նրա հեղինակներին հանդիմանելով «պատմական ու գեղարվեստական անկատարության համար»․

Նատալյա Բոնդարչուկի՝ Պուշկինի մասին ֆիլմը ձևով հիշեցնում է մեքսիկական օճառային օպերան. դրանում շատ են շեշտված, հիստերիայի սահմանին  հույզեր և նույնպիսի գարշելի՝ ամուսնության եզրին, օպերատորական աշխատանք։ Ժանրի համաձայն՝ դա դետեկտիվ է, ճակատագրական մենամարտի հանգամանքների և նրա դետոնատոր դարձած ստոր նամակների հետաքննությունը։ Գաղափարախոսության համաձայն՝ մաքուր հայրապետական Ռուսաստանի դիմանկարն է, բոլոր կողմերից շրջապատված թշնամիներով։ Այստեղ անցնում է բարիկադների գիծը. կերպարի օտար ազգանունը կամ նույնիսկ «երկար քիթը» (ինչպես խորաթափանց տղայի՝ մուրացկանի հետ դրվագում), նրա թշնամանքի ստույգ նշան է։ «Ռուսաստանի թշնամիների» ստանդարտ հավաքածուին ամենազավեշտալի կերպով ավելացան «այլասերվածները», ինչը կրկին կտրուկ նվաստացրեց Պուշկինին, որը հեղինակների կամքով դառնալով պրիմիտիվ հոմոֆոբ, միաժամանակ ֆիլմին հաղորդեց նմանություն մինչև ելակը ագահ տաբլոիդի հետ։

Այս բոլոր դժբախտությունները բացատրելի են. հերոսներն իրենց հեղինակներից ավելի խելացի ու նրբանկատ չեն լինում։ Բայց այս դեպքում հերոսը կրում է Ալեքսանդր Պուշկինի անունը։ Բարոյական օրենքների չիմացությունը չի ազատում պատասխանատվությունից, դրա համար ժամանակ առ ժամանակ ձայներ են հնչում մեր ազգային հարստությունը պաշտպանելու մասին. ուզում են մարզվել, թող ընտրեն մեզանից յուրաքանչյուրի համար պակաս թանկ այլ երևույթներ։

## Ծանոթագրություններ

## Արտաքին հղումներ
* Художественный фильм «Пушкин. Последняя дуэль» (Россия, 2006 год). О проекте, интересные факты.  Официальный сайт телеканала «Россия-1» // russia.tv
* Художественный фильм «Пушкин. Последняя дуэль» (Россия, 2006 год). Аннотация, актёры, за кадром, создатели.  // ruskino.ru

Կատեգորիա:2000-ականների ռուսերեն ֆիլմեր
Կատեգորիա:2006 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական ֆիլմեր
Իվան Կուբլախանով

**«Իվան Կուբլախանով»** (), ռուս ժամանակակից գրող Վիկտոր Պելևինի պատմվածքը, որը գրվել է 1994 թվականին։

## Բովանդակություն
Պատմվածքի սկզբում ընթերցողը չի հասկանում, թե ում անունից է տարվում շարադրանքը։ Հերոսը գտնվում է ինչ-որ անհասկանալի տարօրինակ տարածքում։ Եվ միայն որոշ ժամանակ անց պարզ է դառնում, որ հերոսը մարդկային սաղմ է, նկարագրվում են նրա ֆիզիկական և հուզական փոխակերպումները։

Քնի թեման պատմվածքում կարևոր նշանակություն ունի։ Ընդ որում՝ որպես քուն հասկացվում է ֆիզիկական արթունությունը, իսկ ֆիզիկական քնի ժամանակ հերոսը գտնվում է իրականության մեջ։ Գլխավոր հերոսի ողջ կյանքը՝ բեղմնավորման պահից մինչև մահվան պահը, նկարագրվում է որպես այս երկու իրողությունների շարք։ Որևէ ֆիզիկական շոշափելի տարածություն պատմվածքում չկա։

Հեղինակը ընթերցողին դրդում է մտորել գիտակցության բնության մասին։ Ճշմարիտ իրականությունը պատմվածքի հերոսի համար սկզբնակետ է, այնտեղ նա չունի ոչ անուն, ոչ էլ հատկանիշներ։ Իրականության մեջ մարդկային կերպարը վերցնում է Իվան Կուբլախանովի կերպարանքը։ Այլ մարդիկ հայտնվում են միայն մարդկային իրականության մեջ, և ճշմարիտ իրականությունում կերպարը միայնակ է։ Մարդկային իրականությունը մեկնաբանվում է որպես տանջալի քուն, որից անհրաժեշտ է արթնանալ։ Քնից (ֆիզիկական մահից) արթնանալուց հետո, հայտնվելով ճշմարիտ իրականության մեջ, հերոսը մոռանում է, որ ինքը ժամանակին Իվան Կուբլախանովն էր։

Պատմվածքի հերոսի ազգանունը հղում է Սամուել Քոլրիջի «Կուբլա խան, կամ Տեսիլք երազում» պոեմին։ Պատմվածքի գաղափարախոսությունը հիմնված է արևելյան ուսմունքների, մասնավորապես՝ բուդդայականության գաղափարների վրա։ Հեղինակն անդրադառնում է գոյության պատրանքային բնույթի և մարմնական վերամարմնավորման բազմության մեջ հոգու գոյության գաղափարին։ Պատմվածքը հիմնված է նաև Բրահմայի մասին հնդկական առասպելի և Տիեզերքի ստեղծման վրա. Բրահման քնում է ոսկե ձվի վրա, որից կազմավորվում է Տիեզերքը, երբ նա արթնանում է, և մարում է, երբ նա քնում է։

## Հրապարակումներ
Պատմվածքն առաջին անգամ հրապարակվել է 1994 թվականին Մինսկում լույս տեսած «Ֆանտակրիմ-ՄԵԳԱ» ամսագրի առաջին համարում։ Պարբերականներից դուրս առաջին անգամ լույս է տեսել 1996 թվականին՝ Պելևինի ստեղծագործությունների «Ստորին աշխարհի դափը» ժողովածուում։

## Ծանոթագրություններ

Կատեգորիա:Վիկտոր Պելևինի ստեղծագործություններ
Անդրե Լեֆևիր

**Անդրե Ալֆոնս Լեֆևիր** (, ), թարգմանության տեսաբան։ 1964-1968 թվականներին Լեֆևիրը սովորել է Գենտի համալսարանում, այնուհետև 1972 թվականին ստացել է դոկտորի կոչում Էսսեքսի համալսարանում։ Լեֆևիրը Օստինի Տեխասի համալսարանում գերմանագիտության պրոֆեսոր էր։ Հենց այդ ժամանակ էլ մահացել է սուր լեյկոզից։

## Գաղափարներ ու ազդեցություն
Անդրեն շատ կարևոր և նշանակալից ներդրում ունեցավ պատմահամեմատական գրականության ուսումնասիրության և թարգմանչական տեսության ոլորտներում։ Հիմք ընդունելով Թել Ավիվի համալսարանի պրոֆեսոր Իթամար էվեն - Զոհարի «Բազմահամակարգության տեսությունը»՝  նա դիտարկեց թարգմանությունը որպես ուսումնասիրվող լեզվի շրջանակներում առկա մշակույթով պայմանավորված գաղափարական և քաղաքական սահամանափակումների վերարտադրության և ընթերցանության վերաշարադրման ձև։ Լեֆևիրը զարգացրեց վերաշարադրման ձևի մասին տեսությունը, ինչը նշանակում է, որ ցանցակացած վերարտադրված տեքստ, որն ունի բնագիր, նպատակ ունի որդեգրել նույն գաղափարները կամ պոետիկան կամ էլ՝ երկուսը միասին։

Գիդեոն Թորիի, Ջեյմս Ս. Հոմսի և ժոզե Լամբերտի հետ միասին, Լեֆևիրին կարելի է համարել այն առաջին գիտնականներից, ովքեր թարգմանության տեսությունը դիտարկեցին որպես առանձին գիտակարգ։ Ըստ Սյուզան Բասնեթի և նրա պատկերացման՝ «ոչ թե բառը կամ տեքստը, այլ մշակույթն է թարգմանության հիմնական միավորը»։ Ըստ թարգմանչական տեսության ամենանշանավոր սինթեզատորից մեկի՝  Էդվին Գենցլերի. «սա թարգմանչական տեսության մեջ շեշտակի առաջընթաց էր. սա հենց այն է, ինչ կոչվում է գիտսկարգի «հասունացում», միջմշակութային և բազմամշակութային աճող միտումներ, ինչը կարելի է անվանել հետգաղութային շրջան։

## Հրատարակություններ
* Պոեզիայի թարգմանություն. 7 ռազմավարություն և 1 գծագիր, Ամստերդամ, Վան Գորսում, 1975
* Գրականության թարգմանություն. Գերմանական ավանդույթ, Ասսեն, Վան Գորսում, 1977
* Գրական գիտելիք. Ասսեն, Վան Գորսում, 1977

## Ծանոթագրություններ

## Արտաքին հղումներ
*Memorium and biodata at the University of Texas website 
* A brief preview of Translation, Rewriting and Manipulation of Literary Fame at Google Books
*Lefevere on Google Scholar

Կատեգորիա:20-րդ դարի թարգմանիչներ
Կատեգորիա:20-րդ դարի լեզվաբաններ
Բելտ

**Բելտ**, Մեծ Բելտ, Փոքր Բելտ, նեղուցներ, որոնք Բալթիկ ծովը կապում են Կատեգատ նեղուցին։

**Մեծ Բելտը** գտնվում է Լոլան, Զելանդիա, Լանգելան և Ֆյուն կղզիների միջև։ Երկարությունը մոտ 120 կմ է, ամենանեղ հատվածը՝ 11 կմ, խորությունը՝ մինչև 58 մ։ Երկաթուղային լաստով Նյուբորդը (Ֆյուն կղզի) կապված է Կորսյորի (Զելանդիա կղզի) հետ։

**Փոքր Բելտը** ընկած է Ֆյուն, Էրյո, Ալս կղզիների և Յուտլանդական թերակղզու միջև։ Երկարությունը մոտ 130 կմ է, ամենանեղ հատվածը՝ 0,6 կմ, խորությունը՝ հվ-ում 25–35 մ, հս–ում՝ 10–15 մ։ Կառուցված է երկաթուղային կամուրջ, որով անցնում է Համբուրգ–Կոպենհագեն–Ստոկհոլմ միջազգային մայրուղին։

Կատեգորիա:Դանիայի նեղուցներ
Կատեգորիա:Նեղուցներ այբբենական կարգով
Կատեգորիա:Բալթիկ ծովի նեղուցներ
Relics։ Վաղ և չհրատարակված

**«Relics։ Վաղ և չհրատարակված»** (), ռուս ժամանակակից գրող Վիկտոր Պելևինի վաղ շրջանի ստեղծագործությունների ժողովածուն, որը հրատարակվել է 2005 թվականին «Էքսմո» հրատարակչությունում։

## Ընդհանուր տեղեկություններ
2005 թվականին մոսկովյան «Էքսմո» հրատարակչությունը հրատարակեց Վիկտոր Պելևինի վաղ շրջանի աշխատությունների «Relics։ Վաղ և չհրատարակված» վերնագրով ժողովածուն։ Գրքի ընդհանուր ծավալը 352 էջ տպագիր տեքստ է, տպաքանակը` ավելի քան 50000 օրինակ։

Գիրքն անվանվել է «Pink Floyd» խմբի՝ հեղինակի սիրելի սկավառակի անունով, որը վաղուց դարձել է հազվագյուտություն։ Այս ժողովածուի էջերում Վիկտոր Պելևինի պատմվածքների և վիպակների սյուժեների թեմաներն անդրադառնում են Ռուսաստանի բնակիչների և նրա դժվարին պատմությանը։

Պելևինի ժողովածուի մեջ ընդգրկված շատ տեքստեր նախկինում տպագրվել են ամսագրերում և թերթերում, բայց երբեք չեն տպագրվել գրքով։ Բազմաթիվ ստեղծագործություններ համացանցում շրջանառվել են փոփոխված ձևով, և հեղինակը ցանկացել է հրապարակել դրանք իրենց սկզբնական տեսքով։ Հրատարակության էջերում առաջին անգամ տպագրվել են գրողի որոշ էսսեներ, որոնք Ռուսաստանը դեռևս չէր կարդացել։

## Սյուժե
Վիկտոր Պելևինն այս ժողովածուի մեջ կրկին ցույց է տվել իր ինքնատիպությունը. գրքի բովանդակությունը կրկնում է 20-րդ և 21-րդ դարերի սահմանագծի Ռուսաստանում տեղի ունեցած իրադարձությունների ժամանակագրական շղթան։

Իննսունականները բնակչության համար արդեն հետևում են, բայց հիշողությունն ու մշակույթը շարունակում են հետաքրքիր և հուզիչ սյուժեներ նվիրել։ Էկրաններին հայտնվել են «Աչքակապուկի» նման կինոնկարներ, իսկ հրատարակչությունները թողարկել են «Relics»-ի նման գրքեր, որոնք նարնջագույն փողկապների և մորեգույն բաճկոնների դաժան դարաշրջանի մասին կարոտախտային հիշողություններ են։ Հրատարակության էջերում Պելևինը ընթերցողին ուղեկցում է հետևյալ հարցերով. ինչպե՞ս ընկանք այնտեղ, ինչի՞ մեջ ընկանք և որտե՞ղ հայտնվեցինք դրանից հետո...

## Մատենագրություն
* «Հոգեկան գրոհ (սոնետ)»
* «Կախարդ Իգնատը և մարդիկ»
* «ԽՍՀՄ Թայշոու Չժուան»
* «Համար XII ցախատան կյանքն ու արկածները»
* «Ջրմուղ աշտարակը»
* «Միջնախաղ»
* «Երաժշտություն սյունից»
* Կրեգերի հայտնությունը
* «Հատուցման զենքը»
* «Ստորին աշխարհի դափը»
* «Մոսկվայում փեյնթբոլի համառոտ պատմությունը»
* «Ստորին տունդրա»
* «Ծննդյան տոների կիբերփանկ, կամ Սուրբ ծննդյան գիշեր-117.DIR»
* «Թայմ աութ»
* «Հունական տարբերակ»
* «Who by fire»
* «Իքստլան - Պետուշկի»
* «ГКЧП-ն (Արտակարգ իրավիճակների պետական կոմիտե)՝ որպես քառագիր»
* «Զոմբիացում։ Համեմատական մարդաբանության փորձ»
* «Ջոն Ֆաուլզը և ռուսական լիբերալիզմի ողբերգությունը»
* «Օլիգարխների անունները հայրենիքի քարտեզի վրա»
* «Կամուրջը, որն ուզում էի անցնել»

## Ծանոթագրություններ

## Արտաքին հղումներ
* Վիկտոր Պելևին. «Relics։ Վաղ և չհրատարակված»

Կատեգորիա:Գրքեր այբբենական կարգով
Կատեգորիա:Վիկտոր Պելևինի ստեղծագործություններ
Կատեգորիա:2005 գրքեր
Կատեգորիա:Ռուսերեն գրքեր
Շավրու (պանիր)

** Շավրու պանիրը (Chavroux)** ֆրանսիական արտաադրության փափուկ պանիր է՝ պատրաստված այծի կաթից։

Պանիրը վաճառվում է, սովորաբար, փոքր տարաների մեջ ՝ կիսաբուրգի տեսքով, յուրաքանչյուրը 150 գ, կամ գլանի տեսքով։ Այն կարելի է ուտել ամբողջ տարվա ընթացքում։ Խորհուրդ է տրվում այն ուտել աղցաններով, սակայն կարելի է նաև օգտագործել ցանկացած կերակրի հետ `որպես պանրի սփրեդ։

Շավրու պանիրը առաջին անգամ արտադրվել է 1985 թվականին փոքր գործարանում, որտեղ աշխատում են մոտ 200 մարդ `գործարանը դարձնելով այն Կոնյակ քաղաքի մոտ գտնվող Ռեպարսակ գյուղի առաջատար գործատուն։

Բիզնեսը պատկանում է Բոնգրեյն (Bongrain) ընկերությանը` մի արտադրողի, ով արտադրում է մասնագիտական պանիրների լայն տեսականի և Ֆրանսիայի երկրորդ խոշորագույն պանիր արտադրողն է։

## Պատկերասրահ


File:Chavroux bûche2.jpg|250px|thumb|Շավրու պանիրը գլանի տեսքով
File:Réparsac2.JPG|250px|thumb|Գործարան, որտեղ Բոնգրեյն ընկերությունը պատրաստում է շավրու ապրանքանիշի պանիրներ
File:Chavroux bûche.jpg|250px|thumb|Շավրու պանիրը գլանի տեսքով 


## Արտաքին հղումներ
* - Շավրու պանրի ներկայացումը (ֆրանսերեն լեզվով) 
* [Chavroux.be  - [Բելգիա]կան շավրու պանրին նվիրված կայք (հոլլանդերեն, ֆլամանդերեն ու ֆրանսերեն)]
* Qui veut du Fromage - առևտրային կայք պանրի օգտագործման ավելի քան 400 բաղադրատոմսերով (ֆրանսերեն)
* Bongrain - արտադրողի պաշտոնական միջազգային կայք

Կատեգորիա:Ֆրանսիական պանիրներ
Կատեգորիա:Պանիրներ այբբենական կարգով
Կատեգորիա:Այծի կաթից պանիրներ